KOMENTE DHE REKOMANDIME MBI RAPORTIN E MONITORIMIT TË 12 MUJORIT TË VITIT 2023 PËR KOMISIONERIN PËR TË DREJTËN E INFORMIMIT DHE MBROJTJEN E DHËNAVE PERSONALE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Komisioneri për të Drejtën e Informimit dhe Mbrojtjen e të Dhënave Personale, me fondet buxhetore të miratuara, për vitin 2023, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve, në funksion të garantimit të të drejtave dhe lirive themelore të njeriut, në veçanti, të drejtën për informim dhe të drejtën e ruajtjes së jetës private, i njohjes së publikut me informacionin publik, si dhe përpunimin e ligjshëm të të dhënave personale. 
Programi për të cilin ky institucion administron fondet për vitin 2023 është:
1. Programi “Planifikim Menaxhim Administrim”

Për programin “Planifikim Menaxhim Administrim”, nga përdorimi i fondeve për vitin 2023, për këtë program, janë realizuar 1841 mbikëqyrje, inspektime dhe ankesa të trajtuara me një kosto totale prej 102 milionë lekë.

II. “Karakteristika kryesore të performancës së shpenzimeve”
Në fund të 12 mujorit të vitit 2023, situata në lidhje me realizimin e shpenzimeve të buxhetit, krahasuar me planin e vitit 2023, sipas raportit të monitorimit të paraqitur nga ana e institucionit, paraqitet si më poshtë:
                                                                                                                                   në 000/lekë
	 
	Emertimi
	Plani për vitin 2023
	Fakti për 12M e vitit 2023
	% e realizimit

	1
	Shpenzime personeli
	81,512
	81,191
	100%

	2
	Shpenzime të tjera korrente
	22,810
	21,144
	93%

	3
	Shpenzime Kapitale 
	6,000
	6,000
	100%

	 
	TOTALI
	110,322
	108,335
	98%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë institucion për 12 mujorin e vitit 2023 është realizuar në rreth 98% të planit vjetor. 
Sipas zërave përberës të shpenzimeve, sipas raportit të monitorimit të paraqitur nga ana e institucionit, situata në fund të periudhës së raportimit, paraqitet e tillë:
	 
	 
	Plani për vitin 2023
	Fakti për 12M e vitit 2023
	% e realizimit

	
	Emërtimi
	Korrente 
	Investime
	Korrente
	Investime
	Korrente
	Investime

	1
	Planifikim, Menaxhim, Administrim
	104,322
	6,000
	102,335
	6,000
	98%
	100%

	 
	            Totali
	 
	 
	 
	 
	 
	 



Siç shikohet nga tabela e mësipërme, shpenzimet korente në total për këtë institucion, janë realizuar në rreth 98% të planit vjetor, ndërsa shpenzimet për investime janë realizuar në masën 100%.
III. Informacion mbi volumin dhe madhësinë e ndryshimit të buxhetit.
Situata në lidhje me ndryshimet në planifikim gjatë vitit 2023, përfshirë këtu buxhetin fillestar, paraqitet në tabelën e mëposhtme:
                                                                                                                              Në mijë lekë
	 
	Buxheti fillestar 2023
	Buxheti me ndryshime
	Diferenca

	Programet
	
	
	

	 
	-1
	-2
	(3=2-1)

	Planifikim, Menaxhim, Administrim
	96,330
	110,322
	-13,992



Ndryshimet e planit gjatë vitit 2023, kanë ndodhur si rrjedhojë e akordimeve të fondit të veçantë për këtë institucion, zbatimit të AN nr.6, datë 14.12.2023 “Për disa ndryshime dhe shtesa në Ligjin Nr. 84/2022, “Për buxhetin e vitit 2023, të ndryshuar”, akordimi i fondeve shtese në zbatim të VKM-ve për rritjen e pagave (VKM nr.325 & 326, datë 31.05.2023), si dhe në zbatim të VKM-së nr.795, datë 28.12.2023 “Për shpërblimin e punonjësve të qeverisjes qendrore në procesin e shqyrtimit analitik të acquis (screening), në kuadër të procesit të negociatave me Bashkimin Evropian”.
IV. Të ardhurat jashtë limitit 
Të ardhurat jashtë limitit të realizuara nga Komisioneri për të Drejtën e Informimit dhe Mbrojtjen e të Dhënave Personale, arrijnë në total vlerën prej 9.86 milion lekë. 

V. Komente dhe rekomandime 

· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë se paraqitja e informacionit në raportin e monitorimit, është sipas formateve të përcaktuara në këtë udhëzim.

· Në zbatim të kreut V “Monitorimi” të Udhëzimit plotësues nr. 2, datë19.01.2023 “Për zbatimin e Buxhetit të vitit 2023”, lidhur me përdorimin e informacionit të siguruar nga sistemi AFMIS vihet re se:
· Nuk janë plotësuar vlerat faktike për sasië e produkteve në modulin BPPM, raporti nr. 16. 

· Paraqitja e raportit të monitorimit për periudhën 12M të vitit është bërë në përputhje me afatin e përcaktuar në udhëzimin nr. 14, datë 30.05.2023. 
Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:
· Nga ana Komisionerit për të Drejtën e Informimit dhe Mbrojtjen e të Dhënave Personale, duhet të plotësohen vlerat faktike për sasitë e produkteve në modulin BPPM, raporti nr. 16. 

VI. Publikimi:

· Raporti i Monitorimit për 12 mujorin e vitit 2023, është publikuar në faqen zyrtare të Komisionerit.

Linku: BUXHETI I  ZYRËS SË KOMISIONERIT – IDP | Official Website



